open-index/open-wikipedia-markdown huggingface dataset:
Cui Hao

**Cui Hao** (forenklet kinesisk: 崔颢, tradisjonell kinesisk: 崔顥, pinyin: *Cuī Hào*, Wade-Giles: *Ts'ui Hao*, født 704 i Kaifeng i Kina, død 754) var en kinesisk dikter under Tangdynastiet i Kina.

Cui Hao tok den keiserlige embedsmannseksamen i 723. Han reiste meget i sitt mandarinembede, særlig i perioden 723-744. Han er kjent for å ha konsentrert seg seg om tre emner i sin diktning – kvinner (15 dikt om dette er overlevd), grenseutposter og naturens skjønnhet. Hans mest kjente dikt heter *Gule trane-tårnet*. 

Hans liv var til å begynne med konvensjonelt. Sammen med Wang Wei perfeksjonerte han *[[Shi (poesi)#Jintishi|jintishi]]*formen. Senere fikk han imidlertid ry på seg for å føre et lite aktverdig liv, og samtidig forfalt stringensen i hans diktning.

Fire av hans dikt er medtatt i antologien *[[300 Tang-dikt]]*.

## Referanser


## Litteratur
*Wan Jingjun () 1982. *Cui Hao Poem Annotations* (). Shanghai Ancient Books Press (). 54 sider.
Han Xuandi

**Keiser Xuān av Hàn** (tradisjonell kinesisk: 漢宣帝; forenklet kinesisk: 汉宣帝; hanyu pinyin: *Hàn Xuāndì*; født 91 f.Kr., død 49 f.Kr., født **Liú Bìngyǐ** (劉病已), skiftet senere navn til **Liú Xún** (劉詢), tempelnavn **Xiàoxuān** (孝宣), var den tiende keiseren av det tidlige kinesiske Han-dynastiet, kjent som det Det vestlige Han-dynasti, fra 74 til 49 f.Kr. Han ble født inn i et velstående hjem, men opplevde siden fattigdom før han ble innsatt som keiser. 

Keiser Xuān var oldebarnet til keiser Han Wudi. Hans farfar Liu Ju var sønnen til Han Wudi og keiserinne Wei Zifu, og hadde vært kronprins, men ble i 91 anklaget for bruk av magi mot keiseren før han ble tvunget til å starte et mislykket opprør, og samme år begikk han selvmord. Hans far Liu Jin døde også, men det er ikke klart hvorvidt han begikk selvmord eller ble myrdet av soldater. Fordi Liú Bìngyǐ da bare var et spedbarn, ble livet hans såvidt spart, men han ble straffet ved å bli degradert til vanlig borger.

Etter keiser Hes korte regjeringstid på bare tjuesju dager i 74, ble Bìngyǐ erklært keiser av Huo Guang, halvbroren til Huo Qubing. Han har blitt regnet for å være en dyktig og hard arbeidende keiser, og siden keiser Xuān vokste opp sammen med vanlige folk, forsto han deres lidelse. Han senket skattene, gjorde regjeringen mer åpen og ansatte dyktige ministere. I tillegg var han åpen for andres forslag, var flinkt til å se folks egenskaper og konsoliderte makten sin ved å fjerne korrupte embedsmenn, inkludert Huo-familien, som hadde utøvet mye makt etter keiser Wus død. Hans henrettelse av hele Huo-klanen førte til at han ble kritisert av historikere for sin utakknemlighet ovenfor Huo Guang (e.g. Sima Guang i *[[Zizhi Tongjian]]*).

Under keiser Xuān var Hàn-dynastiet sterkt både økonomisk og militært. Hans regjeringstid varte i tjuefem år, før han ble etterfulgt av sin sønn, som ble keiser Han Yuandi.

## Referanser


## Litteratur
* Josef Guter: *Lexikon zur Geschichte Chinas. Sieben Jahrtausende im Überblick.* Marix-Verlag, Wiesbaden 2004, ISBN 3-937715-40-1.
Ian Wilson (komponist)

**Ian Wilson** (født 1964 i Belfast) er en nordirsk komponist.

## Utvalgte verker
* 1989 *Running, Thinking, Finding*, for orkester
* 1999 *History is Vanity*, for orgel
* 2006 *Seascape with High Cliffs*, for brassband (pliktummer i forbindelse med EM for brassband 2006)
* 2010 *Bewitched*, vokalmusikk

## Referanser


## Eksterne lenker
* ianwilson.org.uk (Hjemmeside)
* myspace.com
Oseaniatouren i landeveissykling 2011–12

**[[Oseaniatouren i landeveissykling]] 2011–12** er den 8. sesongen av UCI Oceania Tour. Sesongen startet med Jayco Herald Sun Tour i Victoria, Australia den 12. oktober 2011 og avsluttes med Oseaniamesterskapet i landeveissykling den 18. mars 2012.

## Oseaniatourranking

### Individuell

### Lag

### Nasjon

Kilde: uci.html.infostradasports.com

## Kalender

## Eksterne lenker
* 
* http://www.ucioceaniatour.com/
Francesco Giacomelli

**Francesco Giacomelli** (født 16. april 1957) er en italiensk tidligere kombinertløper og skihopper som representerte GS Fiamme Gialle. I OL i Innsbruck i 1976 deltok han i begge grener. I kombinert ble han nummer 31 av 33 fullførende deltakere, i spesielt hopp ble han nummer 44 i storbakken i Innsbruck og 49 i normalbakken i Seefeld (begge av 55 deltakere). Han ble italiensk mester i kombinert i 1975, 1976, 1977 og 1978, og i spesielt hopp i 1976.

## Kilder
* Sports Reference: Francesco Giacomelli  (besøkt 16. oktober 2011)
* Federazione Italiana Sport Invernali: Combinata nordica, l'albo d'oro dei Campionati Italiani (italienske mestere i kombinert, italiensk, besøkt 16. oktober 2011)
* Federazione Italiana Sport Invernali: Salto speciale, l'albo d'oro degli Assoluti (italienske mestere i spesielt hopp, italiensk, besøkt 16. oktober 2011)

## Eksterne lenker
*
Gymnastikk under Panamerikanske leker 2011

**Gymnastikk under Panamerikanske leker 2011**. Gymnastikk er med som en flere sporter i 16. Panamerikanske leker som ble arrangert i Guadalajara i Mexico fra 14. oktober til 30. oktober 2011. Det ble konkurrert i 14 turnøvelser, hvorav åtte øvelser for menn og seks for kvinner, samt åtte øvelser i rytmisk gymnastikk for kvinner og en øvelse for hvert kjønn i trampoline.

## Medaljer

## Resultater
### [[Rytmisk gymnastikk]]

### [[Trampoline (turn)|Trampoline]]

### [[Turn]]

## Eksterne lenker
*  Panamerikanske leker 2011
Deltoidalikositetraeder

Et **deltoidalikositetraeder** er et catalansk legeme med 24 drager som sider, 26 hjørner og 48 kanter. Tvillingpolyederet er rombkuboktaederet.

## Areal og volum
Arealet *A* og volumet *V* til et deltoidalikositetraeder med sidelengde 1 er:
:A=6\sqrt{29-2\sqrt{2}}
:V=\sqrt{122+71\sqrt{2}}
Venezuela under Panamerikanske leker 2011

**Venezuela under Panamerikanske leker 2011**. Venezuela deltok i de 16. Panamerikanske leker som ble arrangert i Guadalajara i perioden 14. og 30. oktober 2011. De kom på åttendeplass med tolv gull-, tjuesju sølv- og trettitre bronsemedaljer.

## Medaljer

## Medaljevinnerne

## Referanser
Vincent Gallo

**Vincent Gallo**, født 11. april 1961 i Buffalo, New York, er en amerikansk skuespiller, regissør, musiker, låtskriver og kunstner.
Den amerikanske filmanmelderen Roger Ebert kalte filmen *The Brown Bunny*, som ble visst under Cannes filmfestival «den verste filmen i Cannes historie», han har i ettertid gitt den positiv kritikk.

## Filmografi (utvalg)
### Som skuespiller
* The Legend Of Kaspar Hauser (2012)
* Metropia (2009)
* The Brown Bunny (2002)
* Stranded (2001)
* Freeway II: Confessions of a Trickbaby (1999)
* Buffalo 66 (1998)
* Truth or Consequences, NM (1997)
* The Funeral (1996)
* Basquiat – den svarte rebellen
* Palookaville (1996)

### Manus/regissør
* Buffalo 66 (1998)
* The Brown Bunny (2002)

## Diskografi
### Album
* It Took Several Wives – (1982), gitt ut av Family Friend Records 
* The Way It Is Soundtrack – (1984), gitt ut av Rojo Records
* Buffalo 66 Soundtrack – (1998), gitt ut av Will Records
* When – (2001), gitt ut av Warp Records (som Vincent Gallo)

### Singler
* "So Sad" EP – (2001), sluppet ut av Warp Records
* "Honey Bunny" 7" – (2001), sluppet ut av Warp Records

## Referanser


## Eksterne lenker
* 
*
Språklaboratorium

**Språklaboratorium**, ofte bare kalt **språklab**, er et klasserom utstyrt med spesielle tekniske hjelpemidler for å gjøre det lettere å lære fremmedspråk og øve på det muntlige språket. I tradisjonelle språklaboratorier var klasserommet innredet med et kateter der læreren kunne betjene et kontrollpanel og en enkel telefonsentral, og en rekke lydskjermede båser med båndopptaker, høretelefoner og mikrofoner der elevene kunne arbeide individuelt med uttale og lytteforståelse og samtidig bli kontrollert og få veiledning av læreren.

Språklaboratorier med gammeldagse lydbånd og kassetter brukes svært sjelden i dag, men var vanlig ved velutstyrte gymnaser, høyskoler og universiteter fra 1960- til 90-tallet. Laboratoriene og den analoge teknologien er erstattet av digitale læremidler, ofte ulike dataprogrammer og internettjenester knyttet mer individuelt til en PC uavhengig av klasserommet. Enkelte av tjenestene kalles digitalt språklaboratorium. Språklaboratorier kan også bestå av flyttbart utstyr.

## Eksterne lenker
*
Colombia under Panamerikanske leker 2011

**Colombia under Panamerikanske leker 2011**. Colombia deltok i de 16. Panamerikanske leker som ble arrangert i Guadalajara i perioden 14. og 30. oktober 2011. De ble sjette beste nasjon med tjuefire gull-, tjuefem sølv- og trettifem bronsemedaljer.

## Medaljer

## Medaljevinnerne

## Referanser
The Rum Diary

***The Rum Diary*** er en amerikansk spillefilm med Johnny Depp i hovedrollen. 

Handlingen utspiller seg i Puerto Rico, og bygger på en roman av journalisten og forfatteren Hunter S. Thompson.

Johnny Depp spiller Paul Kemp, en journalist som blir lei av New York og USA, og reiser til Puerto Rico for å skrive for avisen *San Juan Star*.

## Handling
Paul Kemp er en forfatter som ikke har klart å selge en eneste bok. Han får jobb for en avis i San Juan, Puerto Rico. Han møter en lokal innbygger, Sala, som forteller at han tror avisen Kemp er ansatt i snart kommer til å bli lagt ned. Kemp og Sala drikker seg fulle, noe som gjør hans redaktør, Lotterman, irritert på ham. Han møter også Hal Sanderson som er forlovet med Chenault, men Chenault later som om hun ikke kjenner igjen Kemp. Senere flytter Kemp inn sammen med Sala, som også har en annen journalist, Moburg, boende hos seg. 

Kemp begynner snart å se den omfattende fattigdom i San Juan. Men Lotterman ønsker ikke at han skal skrive om noe av dette, fordi dette kan være dårlig for all turisme i området. Moburg får etter hvert sparken fra avisen, og han truer med å drepe redaktør Lotterman. Kemp besøker Sanderson, og spionerer på at han har sex med Chenault. Han møter også Zimburger og Segarra, som vil at han skal hjelpe dem med en svindel som handler om eiendom. Senere blir Sala og Kemp kastet i fengsel, men Sanderson får dem ut. Sanderson mishandler deretter Kemp for å ha involvert Sala i det suspekte eiendomsprosjektet deres. Etter en kveld med sen festing har Chenault forsvunnet.

## Skuespillere

* Johnny Depp som Paul Kemp
* Aaron Eckhart som Hal Sanderson
* Michael Rispoli som Bob Sala
* Amber Heard som Chenault
* Richard Jenkins som Edward J. Lotterman
* Giovanni Ribisi som Moburg
* Amaury Nolasco som Segurra
* Marshall Bell som Donovan
* Bill Smitrovich som Art Zimburger
* Julian Holloway som Wolsey
* Karen Austin som Mrs. Zimburger
* Jason Smith som Davey

## Referanser


## Eksterne lenker
* 
*
Willy Arne Wold

**Willy Arne Wold** (1929–1996) var en politiker (Senterpartiet), fisker og fiskeeksportør fra Værøy i Lofoten. Han var ordfører i Værøy 1967-1971 og 1975-1979 og stortingsrepresentant for Nordland i to perioder 1969–1977.
## Biografi
Han var sønn av fisketilvirker og trygdeassistent Nordahl Christensen (1906–1981) og hans kone Anna Jakobsen (1905–1966).

Wold var varamedlem i Værøy kommunestyre i perioden 1959-1963, medlem i perioden 1963-1967, ordfører i periodene 1967-1971 og 1975-1979. Han var medlem Værøy formannskap i perioden 1971-1975. Wold var medlem i fylkestinget i Nordland i perioden 1967-1971.

Wold ble valgt inn på Stortinget fra Nordland i 1969 og gjenvalgt en gang. I sin første periode var han medlem av Sjøfarts- og fiskerikomiteen og varamedlem i Valgkomiteen. I sin andre periode var han også medlem av Sjøfarts- og fiskerikomiteen og varamedlem i Valgkomiteen, samt medlem av Fullmaktskomiteen.

## Referanser


## Eksterne lenker
*
Fra Nei til Ja

**Fra Nei til Ja** var en av flere organisasjoner som jobbet for norsk medlemskap i Den europeiske union i forkant av folkeavstemningen i 1994.

Sangen «Mitt lille land» ble skrevet som et bestillingsverk for Fra Nei til Ja.

## Referanser
Cui Shu

**Cui Shu** (kinesisk: 崔曙; født i Dingzhou i dagens provins Hebei i Kina, død i 739) var en kinesisk dikter og embedsmann. Han er representert i antologien 300 Tang-dikt, sammenstilt under Qingdynastiet.

## Referanser
Ezio Damolin

**Ezio Damolin** (1944–2022) var en italiensk tidligere kombinertløper og skihopper.

Han deltok i OL i 1964, 1968 og 1972, med plasseringene 8, 5 og 16 i kombinert. 5.-plassen i Grenoble (Autrans) i 1968 var Italias beste plassering i kombinert i OL til Alessandro Pittin tok bronse i Vancouver (Whistler) i 2010. I OL i Sapporo i 1972 deltok Damolin også i spesielt hopp, der han ble nest sist av 56 deltakere i normalbakken.

I VM i Oslo i 1966 ble han nummer 54 av 61 deltakere i storbakken i spesielt hopp. I VM i Štrbské Pleso i 1970 ble han nummer 5 i kombinert. Han deltok én gang i den tysk-østerrikske hoppuka, og ble nummer 52 i Oberstdorf 30. desember 1966 og 57 i Garmisch-Partenkirchen 1. januar 1967, begge av 70 deltakere. I VM i skiflyging i Planica i 1972 ble han sist av 43 deltakere.

Ezio Damolin ble sju ganger italiensk mester i kombinert, i 1965, 1966, 1967, 1969, 1970, 1972 og 1973. Han ble også italiensk mester i spesielt hopp i 1968 og 1974.

## Referanser


## Kilder
* Sports Reference: Ezio Damolin  (besøkt 16. oktober 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, s. 161 og 383
* Federazione Italiana Sport Invernali: Combinata nordica, l'albo d'oro dei Campionati Italiani (italienske mestere i kombinert, italiensk, besøkt 16. oktober 2011)
* Federazione Italiana Sport Invernali: Salto speciale, l'albo d'oro degli Assoluti (italienske mestere i spesielt hopp, italiensk, besøkt 16. oktober 2011)

## Eksterne lenker
*
Saints Row: The Third

***Saints Row: The Third*** (også kjent som ***Saints Row 3***) er et rolle- og action-eventyrspill med åpen verden utviklet av Volition, Inc. og utgitt av THQ i 2011. Det er det tredje spillet i *[[Saints Row]]*-serien, etter utgivelsen av *[[Saints Row 2]]* i 2008. Etterfølgeren *[[Saints Row IV]]* ble utgitt i 2013.

Den opprinnelige versjonen av spillet ble utgitt for Xbox 360, PlayStation 3, Nintendo Switch, Linux og Windows. En oppdatert utgave ble sluppet for Windows, PlayStation 4, Xbox One, Google Stadia, PlayStation 5, Xbox Series X/S og Amazon Luna.  Spilleren kontrollerer lederen («The Boss») av den fiktive gjengen «3rd Street Saints», i likhet med *Saints Row 2*. Spillverdenen er den fiktive byen Steelport, og historien fokuserer på gjengens krig mellom Saints og The Syndicate, en rivaliserende kriminell gruppe.

## Handling
Spillets handling fokuserer på gjengen 3rd Street Saints i byen Steelport, og deres rivalisering med The Syndicate, en annen gruppe. Spilleren styrer The Boss (stemme av Troy Baker, Kenn Michael, Robin Atkin Downes, Laure Bailey, Tara Platt eller Steve Blum), og en møter på figurer fra tidligere spill i serien, som Shaundi (Danielle Nicolet) og Johnny Gat (Daniel Dae Kim).

Fortellingene i *Saints Row: The Third* begynner fem år etter hendelsene fra *Saints Row 2,* der 3rd Street Saints utviklet seg til en medie- og forbruker-organisasjon med et eget varemerke. Gjengen raner en bank i Stillwater for å promotere en kommende film om seg selv, men møter uventet motstand som ender med at de blir arrestert. Gruppen overleveres til Phillipe Loren (Jacques Hennequet), leder for det internasjonale, kriminelle syndikatet The Syndicate. 3rd Street Saints må deretter forsøke å rømme, men opplever fort problemer med en av The Syndicates viktigste gjenger: Morningstar, en sofistikert gjeng ledet av Loren og hans håndlangere, søstrene Viola DeWynter (Sasha Grey) og Kiki DeWynter (Megan Hollingshead), som styrer sexarbeid. I løpet av rømningsforsøket, redder 3rd Street Saints den tidligere KGB-agented Oleg Kirrlov (Mark Allen Stuart), som også hjelper dem med å spore opp andre allierte: deriblant tidligere FBI-agent Kinzie Kensington (Natalie Lander), veteranpimpen Zimos (Alex Désert) og wrestleren Angel de la Muerte (Hulk Hogan).

## Mottakelse
Ifølge omtalesamleren Metacritic, så fikk *Saints Row: The Third* generelt positive tilbakemeldinger.

Marius Jentoftsen ved Gamer.no ga spillet en poengsum av 6&nbsp;ut&nbsp;av&nbsp;10&nbsp;poeng, hvor han i anmeldelsen sammenligner den «seriøse og smått realistiske tonen» til *[[Grand Theft Auto]]*-serien med *Saints Row: The Third*.

IGNs Daemon Hatfield ga spillet en poengsum av 8,5&nbsp;ut&nbsp;av&nbsp;10&nbsp;poeng, og beskrev spillet som en «voksen fornøyelsespark i en åpen verden», og som et spill som «ikke tar seg selv for seriøst».

## Referanser


## Eksterne lenker
*
Havgjedde

**Havgjedde** er en slank fisk med todelt ryggfinne. Munnen er underbitt og er utstyrt med store hoggtenner. Arten er utbredt i tempererte og tropiske deler av alle verdenshav. Havgjedde lever pelagisk fra overflaten ned til ca.&nbsp;1200&nbsp;m dyp. Fargen er mørk grå til svart.

Det er en ganske særegen fisk og er eneste art i slekten *Nesiarchus*.

## Eksterne lenker
* 
*
Cui Tu

**Cui Tu** (tradisjonell kinesisk: 崔塗, forenklet kinesisk: 崔涂, pinyin: *Cuī Tú*, Wade-Giles: *Ts'ui T'u*, født 854) var en dikter mot slutten av Tangdynastiets tid i Kina. 

Cui Tu er best kjent for de to diktene som er gjengitt i antologien 300 Tang-dikt, og som Witter Bynner har oversatt som «On New Year's Eve» og «A Solitary Wildgoose» .

## Referanser


## Litteratur
*Burton Watson (1971): *CHINESE LYRICISM: Shih Poetry from the Second to the Twelfth Century*. New York: Columbia University Press. ISBN 0-231-03464-4
*John C. H. Wu (1972): The Four Seasons of Tang Poetry. Rutland, Vermont: Charles E.Tuttle Co.. ISBN 978-0804801973
Mexico under Panamerikanske leker 2011

**Mexico under Panamerikanske leker 2011**. Mexico deltok i de 16. Panamerikanske leker som ble arrangert i Guadalajara i perioden 14. og 30. oktober 2011. De ble fjerde beste nasjon med førtito gull-, førtien sølv- og femti bronsemedaljer.

## Medaljer

## Medaljevinnerne

## Referanser
Mitt lille land (album fra 2011)

***Mitt lille land*** er et musikkalbum utgitt av Norsk Folkehjelp via Sony Music. 

Albumet ble utgitt 22. september 2011, og per oktober 2011 var det Norges mest solgte musikkalbum det året.

Albumet har undertittelen «til minne om 22.7.11» og inneholder foruten tittellåten «Mitt lille land» av Ole Paus i to versjoner andre sanger som ble fremført i etterkant av terrorangrepet i Norge.

## Sporliste
#«Mitt lille land» fremført av Maria Mena
#«Til ungdommen» fremført av Herborg Kråkevik
#«Barn av regnbuen» fremført av Maria Solheim
#«Eg ser» fremført av Bjørn Eidsvåg
#«Kjærlighetsvisa» fremført av Halvdan Sivertsen
#«Tyven, tyven» fremført av DumDum Boys
#«Engler i sneen» fremført av Jonas Fjeld og Lynni Treekrem
#«Det fine vi hadd’ sammen» fremført av DDE
#«Ei hand å holde i» fremført av Jørn Hoel
#«Alt eg såg» fremført av Sigvart Dagsland
#«Til dem du e gla o» fremført av Kråkesølv og Magnus Eliassen
#«Gje meg handa di, ven» fremført av Kurt Nilsen og Helene Bøksle
#«Rose» fremført av Hanne Krogh
#«Det hainnle om å leve» fremført av Kine Hellebust
#«Vitae Lux» fremført av Ole Edvard Antonsen
#«Vårherres klinkekule» fremført av Haddy Njie og Kringkastingsorkestret (live)
#«Lys og varme» fremført av Åge Aleksandersen og Kringkastingsorkestret (live)
#«Mitt lille land» fremført av Ole Paus

## Referanser
Xingyi

**Xingyi** kan være:
*Byfylket Xingyi i det autonome prefektur Qianxinan i provinsen Guizhou i Folkerepublikken Kina;
* Storkommunen Xingyi i byfylket Dingzhou i byprefekturet Baoding i provinsen Hebei i Kina.
Honoratus Bonnevie (politiker)

**Honoratus Bonnevie** (1797–1848) var en norsk embetsmann og politiker, som ble stemt inn på Stortinget i periodene 1845–48 og 1848–50.

Hans far var sorenskriver Niels Cornelius Bonnevie (1756–1836), og hans bestefar var fysikeren Honoratus Bonnevie (1726–1811). Hans oldefar migrerte til Norge fra Antibes i Frankrike. Selv ble han student i 1814 og cand. jur. i 1820. Han hadde i årene etter en rekke stillinger og ombud, blant annet som sekretær i lovkomiteen 1820-39, notarius ved det juridiske fakultetet og universitetssekretær. Fra 1829 var han ekspedisjonssjef i undervisningsdepartementet. I 1840 ble han borgermester (sjef for kommuneforvaltningen) i Trondheim. 

Han ble valgt inn på Stortinget i 1845 og 1848, der han representerte *Trondheim og Levanger*. Begge gangene var han medlem av Lagtinget. I 1845 var han også medlem av kirkekomite nr. 2, samt riksretten mot Jørgen Herman Vogt. I 1848 var han formann i bankkomiteen, men døde under stortingssesjonen det året.

Han giftet seg med Sophie Augusta Baumann (1804–1895) i 1826 i Kongsberg. Hun var datter av August Christian Baumann og Margrethe Sophie Stockfleth, som var barnebarn av Thomas Rosing de Stockfleth, og niese av Samuel William Manthey. Sammen fikk de Mathilde Dietrichson (gift med Lorentz Dietrichson), Jacob Aall Bonnevie (som også ble politiker), August Christian Bonnevie og Niels Cornelius Bonnevie.

## Referanser


## Eksterne lenker
*
Steinþór Freyr Þorsteinsson

Steinþór Freyr Þorsteinsson (født 29. juli 1985) er en islandsk fotballspiller som spiller for KA fra 1. januar 2017. 2016-sesongen spilte Þorsteinsson i Sandnes Ulf, på lån fra Viking FK. 

Fra 2002 til 2008 spilte han for Breiðablik. I 2009 og 2010 spilte han for Stjarnan.

Den 31. juli 2010 signerte han en to og et halvtårskontrakt med Örgryte IS, men ble fristilt da klubben gikk konkurs i begynnelsen av februar 2011. I mars 2011 signerte han en ettårskontrakt med  Sandnes Ulf. 22. november 2013 signerte han en kontrakt med Viking Fotballklubb.

Han har spilt 7 kamper for Islands herrelandslag i fotball. 

## Referanser


## Eksterne lenker
* 
* www.nifs.no spillerprofil Steinthor Freyr Thorsteinsson
* www.sandnesulf.no Steinthor Thorsteinsson til Sandnes Ulf 
* Aftenbladet.no: Thorsteinsson fra Sandnes-Ulf til -Viking
Zhoucun

**Zhoucun** kan være:
*Bydistriktet Zhoucun i byprefekturet Zibo i provinsen Shandong i Folkerepublikken Kina;
* Kommunen Zhoucun i byfylket Dingzhou i byprefekturet Baoding i provinsen Hebei i Kina.
Jens Harald Eliassen

**Jens Harald Eliassen** (født 25. mars 1955 i Drøbak) er en norsk klesdesigner som i en årrekke har jobbet i NRK som programlederprofileringsdesigner. Utdannet ved Statens Håndverks og Kunstindustriskole (SHKS) nå KHIO, og Kingston Polytechnic, nå Kingston University i London. Han arbeidet tolv år som designer i New York.

Eliassen arbeidet for Joseph i London og Promostyl i Paris, før han flyttet til New York.

## Tiden i New York
De første årene i New York arbeidet Eliassen for Calvin Klein, Nicole Miller og Adrienne Vittadini. Senere designet og produserte han klær under merkene: Klær by Jens Eliassen, Jens Eliassen, Now USA og E&E International. Hans kolleksjoner ble kjøpt og solgt i USA gjennom magasinkjedene Barneys, Saks Fifth Avenue, Macy's, Bonwit Teller, Nordstrom, Neiman Marcus, i tillegg til katalogene Spiegels og Victoria's Secret.

## NRK
I NRK jobbet Eliassen i en årrekke som ansvarlig for garderobene til programledere i Dagsrevyen, RedaksjonEn, Standpunkt, Valgsendinger, I Kveld, Sport, TV-aksjoner og Sommeråpent. Han har hatt hovedsansvaret klærne til blant andre Nina Owing, Viggo Johansen, Christian Strand, Knut Olsen, Christian Borch, Ingvild Bryn, Gry Blekastad Almås og Espen Graff.

## Priser
Har fått priser for beste design for
* Saga Furs
* Derek Healy
* Viscosuiss

## HIV-engasjement
Var gjennom mange år en av talsmennene for HIV-positive i Norge.

## Eksterne lenker
* http://www.hivnorge.no/id/828.0
* http://www.nrk.no/skole/klippdetalj?topic=nrk:klipp/278113
* http://www.dagsavisen.no/kultur/musikk/article385284.ece?index=20
* http://www.vg.no/nyheter/utenriks/artikkel.php?artid=8351448
Hans Henrik Wærenskjold

**Hans Henrik Wærenskjold** (født 12. august 1820 i Tønsberg, død 28. mars 1909 i Sandstad) var en norsk baker, kjøpmann og politiker.

Wærenskjold ble valgt inn i Stortinget i 1851 som representant for Holmestrand.

Hans Henrik var gift med Olava Falkenberg-

## Referanser


## Eksterne lenker
*
Liste over folketingsmedlemmer for Færøyene

**Liste over folketingsmedlemmer for Færøyene** viser alle medlemmer av Kongeriket Danmarks nasjonalforsamling som har vært valgt for Færøyene, som i alle år har vært en egen valgkrets.

Fra 1849 til 1953 hadde Danmarks nasjonalforsamling, Rigsdagen, et tokammersystem med Folketinget og Landstinget. Færøyene valgte én representant til hvert av kamrene; til Folketinget ved direkte valg, og én til Landstinget ved indirekte valg. Landstingsvalgene ble holdt i det færøyske Lagtinget. Færøyene var et dansk amt, og Lagtinget hadde bare en rådgivende funksjon.

Ved innføringen av hjemmestyret i 1948 overtok Lagtinget som den viktigste lovgivningsmyndigheten på Færøyene. Samtidig fikk Færøyene rett til å velge to representanter til Folketinget og én representant til Landstinget.

Ved en grunnlovsendring i 1953 ble det nåværende ettkammersystemet innført. Landstinget ble avskaffet, og Færøyene beholdt retten til å velge to representanter til Folketinget ved direkte valg.

Representanter fra de partiene som ønsker å bevare Færøyenes samhørighet med Danmark, har pleid å slutte seg til folketingsgruppen til et dansk parti. Færøyske representanter har flere ganger inngått i det parlamentariske grunnlaget for danske regjeringer. Derimot har de færøyske representantene deltatt mindre enn de grønlandske i Folketingets utvalgsarbeid, og de har vært tilbakeholdne med å stemme i saker som ikke direkte angår Færøyene.

I 2023 åpnet Folketingets presidium for at færøyske og grønlandske representanter – med støtte fra tolk – kan bruke sine respektive morsmål på Folketingets talerstol.

## Folketinget 1851–1953

## Landstinget 1851–1953

## Folketinget etter 1953

## Fotnoter

## Referanser


## Litteratur
*
*
*
*
Brasil under Panamerikanske leker 2011

**Brasil under Panamerikanske leker 2011**. Brasil deltok i de 16. Panamerikanske leker som ble arrangert i Guadalajara i perioden 14. og 30. oktober 2011. De ble tredje beste nasjon med førtiåtte gull-, trettifem sølv- og femtiåtte bronsemedaljer.

## Medaljer

## Medaljevinnerne

## Referanser
Vidar Brynsplass

**Vidar Brynsplass** (født 1. august 1950) er en norsk politiker, som representerer Arbeiderpartiet. 

Han var vararepresentant på Stortinget for Buskerud i perioden 1993&ndash;1997. Fra 1996 til 1997 var han stortingsrepresentant for Thorbjørn Jagland, mens sistnevnte var statsminister. I denne perioden satt han i justiskomiteen. På lokalpolitisk plan var han kommunestyrerepresentant i Kongsberg fra 1991 til 1995 og fra 1995 til 1999.

Ved siden av politikken har han arbeidet ved Kongsberg Våpenfabrikk, Kongsberg Skifabrikk og Samvirke forsikring, men siden 1989 har han vært forretningsfører for Kongsberg Jern og Metall. Som utdanning har han ettårig yrkesskole og fagbrev som produksjonstekniker. 

## Eksterne lenker
*
Poul Adrian Andreasen

**Poul Adrian Andreasen** (1924–1993) var en færøysk fiskeskipper og politiker (Ff.). Han var valgt til det danske Folketinget fra Færøyene 1964–1968.

## Biografi
Han vokste opp i Klaksvík som sønn av Karl Andreasen og Hilda Hansen. Han slet med å få arbeid under den andre verdenskrig, men seilte ut på fiske med onkelen og gikk i lære som matros. Etter krigen var han på fiske ved Island og utdannet seg til styrmann og senere skipsfører ved sjømannsskolene i Tórshavn og Svendborg. Han seilte deretter med ulike skip; i 1964 var han med på å kjøpe «Bylgjan», som han førte i en årrekke. Han var også havnebetjent.

Han var først gift med Maria (Hannemia) Jensen, som døde i 1979. De var barnløse, men tok til seg en fostersønn. Sammen engasjerte de seg sterkt for KFUK-KFUM i Klaksvík.

Andreasen ble valgt inn i menighetsråd og kommunestyre i Klaksvíkar kommuna. Fra 1964 til 1968 var han valgt til det danske Folketinget fra Færøyene, valgt for Fólkaflokkurin i listeforbund med Framburðsflokkurin. At Andreasen skulle få flest stemmer på Fólkaflokkurins liste, var nokså uventet. Han tilsluttet seg ikke folketingsgruppen til noe dansk parti. Andreasen meldte seg ut av Fólkaflokkurin i 1974, fordi partiet ikke stod sterkt nok på selvstyrekravet. Han stilte senere til valg for Tjóðveldisflokkurin.

Gjennom 1970-årene var han en sentral tillitsmann i kystfiskernes fagforeninger.

I 1982 flyttet enkemannen Andreasen til Finnsnes, hvor han giftet seg med norske Hjørdis Lorentsen. De nedla et stort arbeid for Frelsesarmeen, og han var pleier ved en institusjon for psykisk utviklingshemmede.

## Referanser
Thomas Våland

**Thomas Våland** (født 17. mars 1984) er en norsk fotballspiller som spiller på midtbanen for Randaberg. Han skrev kontrakt med Sandnes Ulf 16. august 2011. Han forlot da Brodd etter å ha spilt 22 kamper og scoret ti mål. 

## Kilder
* www.nifs spillerprofil Thomas Våland
* Brodd-il Våland klar for opprykksjag i Sandnes
Arkadespill

Et **arkadespill** er et videospill i en spilleautomat, eller et elektromekanisk spill som flipperspill og enarmede banditter. Ordet brukes også om spill på andre plattformer som ligner de spill man finner i spilleautomater.

Grunnen til at det kalles arkadespill er en vanlig foreteelse i USA med spillehaller som kalles *penny arcades* eller *video arcades*. Disse er nok ikke like vanlige i Norge, der man ofte finner dem i videobutikker og kjøpesentrum og lignende eller i fornøyelseparker.

## Spill

Noe som er typisk for arkadespill, er en enkel spilleide, kort spilletid og mye action. Til dels skal det gå an å spille uten å lese en lang bruksanvisning før man spiller, til dels skal det se bra ut og det skal ikke gå lengre tid enn at flere rekker å spille. Arkadespill kjennetegnes ofte av en høg vanskelighetsgrad (som ofte kan justeres med kontroller inne i spillet). Det kreves altså veldig mye øvelse for å bli dyktig på et visst spill. Å få nok poeng for å komma inn på spillets highscoreliste kan være veldig vanskelig for en nybegynner. Elektromekaniske arkadespill har ikke TV-skjerm og datakapasitet og har ikke en highscoreliste. Alle arkadespill opp til det tidlige 70-tallet var elektromekaniske.

## Konverterte arkadespill
Arkadespill er også benevningen på alle ulike videospill som er av samme type som de myntopererte spillene. Når arkadespill konverteres til ulike datamaskiner og/eller spillkonsoller, har spillebransjen beholdt benevningen. Den kan derfor brukes i en bredere betydning enn ordet hadde fra begynnelsen av.

## Arkadekabinett
Et arkadekabinett er, enkelt uttrykt, en stor boks med enten elektromekanikk (gjelder eldre arkadespill, tom. tidlig 1970-tall) eller noen form av datamaskin/hardware (gjelder arkadespill fra og med tidlig 1970-tall). Kort sagt, et arkadespill etter den første betydningen av ordet er montert i et arkadekabinett.

## Noen klassiske arkadspill
* *[[Pong]]* – Atari 1974.
**[[Breakout (videospill)|Breakout]]* – Atari 1976.
* *[[Space Invaders]]* – Midway 1978.
* *[[Asteroids]]* – Atari 1979.
* *[[Pac-Man]]* – Namco 1980.
* *[[Defender]]* – Williams 1980.
* *[[Donkey Kong]]* – Nintendo 1981.
* *[[Out Run]]* – Sega 1986

## Se også
* Spilleautomat

## Eksterne lenker
* Uncle Tom's Crash Course in Arcade Gaming  , svensk guide som berör alla beståndsdelar i och runt arkadspel.
* KLOV  The Killer List of Videogames, nära nog komplett förteckning över klassiska och moderna arkadspel.
* Arcadeflyers Databas med flyers och artwork.
* MAME Multiple Arcade Machine Emulator, program som emulerar hårdvaran till tusentals arkadspel med syfte att bevara dem.
*
Jay B. Barney

**Jay B. Barney** er en amerikansk professor som underviser i organisasjonsstrategi til master- og doktorgradsstudenter ved Ohio State University. Hans forskning fokuserer på forholdet mellom bedrifters ferdigheter og evner, og varige konkurransefortrinn. 

Barney har publisert over 85 artikler i vitenskapelige tidsskrifter,  blant annet i *Academy of Management Review*, *Strategic Management Journal*, *Management Science* og *the Journal of Management*. Han har særlig forsket på fagfeltene entreprenørskap, strategisk ledelse, agentteori og organisatoriske endringer. Han er æresdoktor av Universitetet i Lund i Sverige.

## Noen av hans bidrag
* Ressursbasert perspektiv
* VRIO

## Utdannelse
* PhD, Yale University
* MA, Yale University 
* BS, Brigham Young University

## Referanser


## Kilder
*
Intermezzo

**Intermesso** (italiensk, flertall *intermezzi*):

* Under den italienske renessansen var intermezzo eller intermedio en forestilling, gjerne med dans, som ble framført mellom aktene i et skuespill.
* Overgang eller innsmett i en kunstform, se mellomspill
* Mellomaktsmusikk i operaer, se intermezzo (opera)

Bruk av ordet *intermezzo* i kunsten:
* Drei Intermezzi op. 117 (Brahms), klaverstykker av Johannes Brahms
* Intermezzo (Strauss), en opera av Richard Strauss
* Intermezzo (Giraudoux), et teaterstykke av Jean Giraudoux fra 1933
* Intermezzo (Film 1937), en tysk film fra 1937
* Intermezzo (Film 1939), en amerikansk film fra 1939 med Ingrid Bergman
* Intermezzo II, det norske black metalbandet  Satyricons andre EP-plate.
Xicheng (andre betydninger)

**Xicheng** kan være:
*Bydistriktet Xicheng sentralt i den kinesiske hovedstaden Beijing;
*Kommunen Xicheng i byfylket Dingzhou i byprefekturet Baoding i provinsen Hebei i Kina.
DTP-vaksine

**DTP-vaksinen**, er en trippelvaksine mot sykdommene difteri, stivkrampe og kikhoste. Den ble innført som en del av det norske vaksineprogrammet i 1952. Per 2018 har det blitt tatt i bruk en sekskomponentsvaksine som i tillegg beskytter mot poliomyelitt, Haemophilus Influenzae type B og Hepatitt B (DTP-IPV-Hib-Hepb). Vaksinen gis i flere omganger for å sikre resistens hos pasienten. Etter gjeldende vaksinasjonsprogram for Norge fra 2018 skal sekskomponentsvaksinen gis til barn i 3, 5 og 12 måneders alder. Barna får en firekomponentsvaksine (DTP-IPV) 2. og 10. trinn på barneskolen.

## Kilder
*
Mario Cecon

**Mario Cecon** er en italiensk tidligere skihopper. Han deltok i den tysk-østerrikske hoppuka i årene 1963-1973, med 30.-plass i 1963/64 som beste sammenlagtplassering. Han var med i VM i 1966 og 1970, med 48.-plass (av 61 deltakere) i storbakken i Oslo i 1966 som beste plassering. Cecon ble italiensk mester i skihopping fire ganger, i 1966, 1971, 1972 og 1973.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Federazione Italiana Sport Invernali: Salto speciale, l'albo d'oro degli Assoluti (italienske mestere i skihopping, italiensk, besøkt 16. oktober 2011)

## Eksterne lenker
*
Kenneth Downie

**Kenneth Downie** (født 1946 i Glasgow) er en skotsk komponist.

Downie er tilknyttet Frelsesarmeen og er nok mest kjent for sine brassbandkomposisjoner.

## Utvalgte verker
* *Concerto for Brass Band*
* *Swedish Festival Music*
* *Visions of Gerontius*
* *The Promised Land*
* *St. Magnus* (pliktummer i forbindelse med EM for brassband 2004)

## Referanser


## Eksterne lenker
* kantaramusik.com Musikkforlag
Jacob Andreas Lunddahl

**Jacob Andreas Lunddahl** (1807–1888) var en dansk embedsmann og medlem av det danske Folketinget for Færøyene fra 1866 til 1869.

## Biografi
Han vokste opp på Lolland som sønn av amtsforvalter og kammerråd Hans Jacobsen Lunddahl. Han tok juridisk embetseksamen ved Københavns Universitet. Deretter ble han ansatt ved Rentekammeret, hvor han i 1836 ble fullmektig. I 1837 ble han utnevnt til landfogd på Færøyene, den øverste politimyndigheten på øyene. Han fungerte også en stund i embetet som amtmann på Færøyene.

Ved de første folketings- og landstingsvalgene på Færøyene i 1851 stilte Lunddahl som kandidat mot Niels Christopher Winther og Johan Hendrik Weihe, men tapte knepent for dem begge. Lunddahl ble regnet for å være en moderat liberaler, men i denne sammenheng fremfor alt embedsmannsstandens kandidat.

Fra 1852 til han avgikk med pensjon i 1864, var han byskriver i Faaborg og herredsskriver i Sallinge på Fyn.

Lunddahl var folketingsmann for Færøyene fra 1866 til 1869, etter at han hadde flyttet fra øyene. Han utgav også et par skrifter om Færøyenes landbruk og økonomi for øvrig. 

Lunddahl ble tildelt ærestittelen kammerråd i 1847, og justisråd ved sin avskjed i 1864.

Han var aldri gift, men fikk datteren Marie Andrea Lunddahl utenfor ekteskap i 1844 og adopterte henne i 1846.

## Referanser
Scombrolabrax heterolepis

***Scombrolabrax heterolepis*** er en sjelden, men vidt utbredt dypvannsfisk som er vanskelig å plassere i systematikken.

Utbredelsen omfatter tropiske og subtropiske hav over hele verden. Den lever på 100&ndash;900&nbsp;m dyp over kontinentalsokler og dyphavsrygger.

Kroppsbygningen er en mellomting mellom abbor- og makrellfisker. Oppbygningen av svømmeblæra er helt unik for arten, og er en av grunnene til at den blir regnet som den eneste arten i familien Scombrolabracidae og underordenen Scombrolabracoidei. Molekylærgenetiske undersøkelser tyder derimot på at *Scombrolabrax heterolepis* er søsterarten til en gruppe som består av trådstjerter, havgjedder og makrellfamilien.

## Litteratur
* 
* 

## Eksterne lenker
* 
*
Elektromekanikk

**Elektromekanikk** er den gren av mekanikken som omfatter elektromotorer, generatorer og lignende, og er således en kombinasjon av elektroteknikk og maskinteknikk. Det vil si å lage maskiner med både elektriske og mekaniske komponenter. Elektromagnetisk induksjon danner basis for alle menneskesamfunn som benytter elektrisk strøm, det vil si frambringelse av elektrisk strøm i en leder ved forandring av det omgivende magnetiske felt.

En av de første elektomekaniske komponentene var relé, der en strøm slår av og på en annen strøm gjennom at en elektromagnet slår av og på en strømbryter. Elektromekanikken har etter hvert blitt utkonkurrert av ren elektronikk uten mekaniske (fysisk rørlige) deler. Et elektrisk apparat som bare har en strømbryter som mekanisk del, regnes ikke som et elektromekanisk apparat; en stråleovn/varmeovn med en bryter er et slikt apparat.

Den første elektriske motoren ble oppfunnet i 1822 av Michael Faraday. Motoren ble utviklet bare ett år etter at den danske fysiker og kjemiker Hans Christian Ørsted oppdaget at flyten av elektrisk strøm skaper et proporsjonalt magnetfelt (se Ørsteds lov). Denne tidlige motoren var ganske enkelt en ledning delvis nedsenket i et glass kvikksølv med en magnet i bunnen. Når ledningen ble koblet til et batteri ble det skapt et magnetfelt og denne interaksjonen med magnetfeltet avgitt av magneten fikk ledningen til å spinne.


*«[Faradays] opdagelse av den elektromagnetiske induksjon danner grunnlaget for praktisk talt alt hvad der idag går under navn av elektroteknikk.*─ Carl Fredrik Holmboe (1943): *Michael Faraday*, 42


## Referanser


## Eksterne lenker
*
Hans Jacobsen Lunddahl

**Hans Jacobsen Lunddahl** (født 26. april 1778 i Ribe, død 8. september 1846 i København) var en dansk embedsmann.

Han var exam.jur. fra 1800, kopist ved renteskriverkontoret på Fyn 1800–1804, fullmektig ved renteskriverkontoret for Fyn og Lolland 1804–1807 og amtsforvalter for Lolland 1807–1826. Han ble gitt ærestittel av kammerråd i 1817. I 1825 ble Lunddahl arrestert for bedrageri og suspendert fra sin stilling som amtsforvalter, og en kommisjon ble satt til å behandle hans bo. Året etter ble han avskjediget, og i 1831 ble kommisjonen opphevet, da kun kassemangel kunne påvises. 

Han var far til kammerråd Jacob Andreas Lunddahl.

## Kilder
* *Danske Jurister 1736–1936*, 3. bind (1957), s. 100. (PDF)
Pomatomus saltatrix

***Pomatomus saltatrix*** er en fisk som er ettertraktet av både sports- og yrkesfiskere.

Den kan bli 120&nbsp;cm lang og 14&nbsp;kg. Ryggsiden er blå eller grønnaktig, mens buken har en lys farge. Utbredelsen omfatter tropiske og subtropiske hav over hele verden, og den er vanligst ved steinstrender og klipper. Den er en rovfisk som jakter på mindre fisker.

Den regnes som den eneste arten i familien Pomatomidae.

Denne fisken kalles «blåfisk» på de fleste språk, men på norsk brukes det navnet på kvastfinnefisken *[[Blåfisk|Latimeria chalumnae]]*.

## Eksterne lenker
* 
* 
*
Dai Shulun

**Dai Shulun** (kinesisk: 戴叔伦, født 732 i Runzhou i provinsen Jiangsu i Kina, død 789) var en kinesisk dikter på Tangdynastiets tid. 

Han var embedsmann, men på eldre år ble han forvist fra det keiserlige hoff etter keiser Daizongs død i 779. Han fikk så forskjellige verv i provinsene, blant annet som guvernør i Fuzhou og som grensekommissar (经略使, *jinglue shi*) i Rongzhou (容州) i Guangxi.  Han ble tilbakekalt til hoffet ti år senere, men døde før han hadde rukket tilbake til hovedstaden i 789.

Hans diktning er representert i antologien 300 Tang-dikt.

## Referanser
Robert Michael Ballantyne

**Robert Michael Ballantyne** (født 24. april 1825 i Edinburgh, død 8. februar 1894 i Roma) var en skotsk ungdomsbokforfatter.

Han var sønn av en avisredaktør og boktrykker, og arbeidet som ung seks år for Hudson's Bay Company før han etablerte seg som forfatter. Han er mest kjent for sine eventyrbøker for gutter, skrevet innenfor tradisjonen av viktoriatidens litteratur, slike som *[[Koralløya]]* (1857) og *Gorillajakten* (1861). I løpet av sitt liv skrev han over 80 bøker.

I 1866 giftet han seg med Jane Dickson Grant. De fikk fire sønner og to døtre. Selvbiografien *Personal Reminiscences in Book Making* kom ut i 1893. Eric Quayles biografi *Ballantyne the brave* utkom i 1967.

## Referanser
Skjørbuksurt

* Fjordskjørbuksurt
* Kildeskjørbuksurt
* Strandskjørbuksurt

**Skjørbuksurt** (*Cochlearia officinalis*) er en plante i korsblomstfamilien. Navnet har tilknytning til at den ble mye brukt i folkemedisinen mot sykdommen skjørbuk. Artsepitetet *officinalis* er en form av det latinske ordet for apotek, og vitner om plantens historie. Det er det høye innholdet av Vitamin C som har gjort den til en medisinplante. Utbredelsen konsentrerer seg ved kysten i Europa, Storbritannia, Island, Canada og Alaska. I Norge vokser den i kystnære strøk over hele landet, fra Lindesnes i sør til Kirkenes i Nord-øst. Den finnes i større mengder på frodige gressenger i bunnen av bratte skråninger under fuglefjell.

## Underarter i Norge
Det er tre underarter av skjørbuksurt (*Cochlearia officinalis*) i dens utbredelsesområde i Norge. Strandskjørbuksurt har den største utbredelsen av disse, og vokser langs hele kysten. Fjordskjørbuksurt vokser langs kysten på vestlandet og nordover, mens kildeskjørbuksurt holder seg langs kysten i nord-Norge, med hovedutbredelse i Troms og Finnmark.
* **[[Fjordskjørbuksurt]]** (*Cochlearia officinalis* subsp. *norvegica* Nordal & Stabb.)
* **[[Kildeskjørbuksurt]]** (*Cochlearia officinalis* subsp. *integrifolia* (Hartm.) Nordal & Stabb.)
* **[[Strandskjørbuksurt]]** (*Cochlearia officinalis* subsp. *officinalis*)

## Referanser


## Eksterne lenker
* 
*
Du Qiuniang

**Du Qiuniang** (kinesisk: 杜秋娘) var en av keiser keiser Xianzong av Tangs konkubiner, og en av hans politiske rådgivere. Hun var en dyktig poet, og går for å ha vært en skjønn kvinne som var god til å danse og musisere. Hun var kjent fore sin sang i sørlig stil, det vil si etter den maner som man fant sør for Yangtzefloden.

Etter keiserens død flyttet hun hjem til sin fødeby.

Hennes diktning er representert i 300 Tang-dikt, en viktig antologi fra 1700-tallet.

## Referanser
Lichtenberg rådhus

**Lichtenberg rådhus** (tysk: *Rathaus Lichtenberg*) finnes i ortsteilen Lichtenberg i Berlins administrative bydel Lichtenberg. Rådhuset ble innviet i 1898. Den røde mursteinsbygningen er oppført i nygotisk stil. 

## Eksterne lenker
*
Du Shenyan

**Du Shenyan** (kinesisk: 杜審言, pinyin:: *Dù Shěnyán*, Wade-Giles: *Tu Shen-yen*, født ca. 646 i Xiangfan i dagens provins Hubei i Kina, død 708) var en kinesisk dikter under Tangdynastiet.

Ett av hans dikt er medtatt i antologien 300 Tang-dikt. Det er oversatt til engelsk av Witter Bynner som «On a Walk in the Early Spring Harmonizing a Poem By my Friend Lu Stationed at Changzhou». I alt har 43 av hans dikt overlevd til ettertiden.

Du Shenyan var dessuten kalligraf, og bestefar til den mer kjente dikteren Du Fu.

## Referanser


## Litteratur
*Wu, John C. H. (1972): *The Four Seasons of Tang Poetry*. Rutland, Vermont: Charles E. Tuttle Co. ISBN 978-0804801973
O2 Czech Republic

**O2 Czech Republic a.s.** er det største telekommunikasjonsselskapet i Tsjekkia. Selskapet forvalter det tsjekkiske fastnettet, ett av de tre GSM-nettverkene og ett av de tre UMTS-nettverkene i landet. Selskapet ble dannet ved sammenslåing av Český Telecom (tidligere operatør av fastlinjesamband) og Eurotel (en leverandør av mobiltelefoni). Telefónica O2 ble kjøpt av spanske Telefónica i 2005. Selskapet ledes av Telefónicas datterselskap Telefónica Europe plc.

Selskapets hovedkontor linger i Prahas Zizkov-distrikt. Telefónica O2 Tsjekkia er notert på Prahabørsens PX Index.

## Referanser


## Eksterne lenker
*
Seiling under Panamerikanske leker 1971

**Seiling under Panamerikanske leker 1971**. Seiling var med som en av flere sporter i de sjette Panamerikanske leker som ble arrangert i Cali i Colombia fra 30. juli til 13. august 1971. Det var tre klasser, Brasil vant alle tre gullmedaljene.

## Medaljer

### Resultater

## Eksterne lenker
*  Panamerikanske leker 1971
Harald Dag Jølle

**Harald Dag Jølle** (født 1971 i Lyngdal) er en norsk historiker og fjellklatrer. Han er ansatt ved Norsk Polarinstitutt i Tromsø som spesialist på polarhistorie, og i særlig norsk polarforsknings historie. 

Under studiene i Tromsø var han i 1997 redaktør for en bildebok om friluftsliv og fjellklatring i Nord-Norge som het *Høyt i nord*. Som fjellklatrer har Jølle har foretatt en rekke bestigninger av nordnorske topper, inkludert nordveggen av Stetinden vinterstid.

Jølle leverte i 2000 hovedoppgave i historie ved Universitetet i Tromsø med tittelen *«"Hvorfor holder jeg eskimoen for stående over europæerne?" Kulturforskeren Fridtjof Nansen og "de arktiske andre"»*,  hvor han drøftet synet på sosialdarwinisme sett i lys av Nansens polarforskning. Fra 1997 til 2002 var han redaksjonssekretær for Historisk tidsskrift. I 2001 ble han doktorgradsstipendiat ved Historisk institutt, senere fusjonert til Institutt for historie og religionsvitenskap ved Universitetet i Tromsø. Fra 2000 til 2004 var han en av initiativtakerne til, og engasjert i prosjektet Norsk polarhistorie. Dette var et tverrfaglig forskningsprosjekt som resulterte i trebindsverket *Norsk polarhistorie*, en engelskspråklig ettbindssammenfatning og nettstedet polarhistorie.no. Jølle var sammen med  Einar-Arne Drivenes hovedredaktør for verket og dessuten forfatter av et kapittel om tidlig etnografisk og kulturhistorisk forskning i polarområdene.  

Høsten 2011 kom han ut med første bind av en biografi om Fridtjof Nansen om hans liv fram til 1912. Til forskjell for tidligere Nansen-biografier legges det vekt på Nansens vitenskapelige bidrag. Jølle vant Sørlandets litteraturpris for 2012 i kategori sakprosa for boka *Nansen. Oppdageren*.

Han var ekspedisjonsdeltaker til Sørpolen 2011 sammen med Vegard Ulvang, Stein P. Aasheim og Jan-Gunnar Winther. Ekspedisjonen fulgte samme rute som Roald Amundsen fulgte i 1911–12, og nådde fram til polpunktet på dagen 100 år etter at Amundsen & Co nådde polen i 1911.

## Bibliografi
* *Nansen - Utfordreren* Gyldendal 2020 ISBN 9788205529373
* *Nansen - Oppdageren* Gyldendal 2011 (biografi om Nansen, del 1) ISBN 9788205384187
* «Polar prestisje og vitenskapelig ære. Fridtjof Nansens kamp for havforskning ved universitetet», *Historisk tidsskrift* 2009-4 s. 611–637
* *Into the Ice. The History of Norway and the Polar Regions* internasjonal utgave av Norsk Polarhistorie. ISBN 978-82-05-36185-0
* Robert Marc Friedman og Harald Dag Jølle: «Polhavets erobrer», artikkel i det populærvitenskapelige magasinet *Levende Historie* 2007-5
* «Sosialdarwinisme som historisk forklaringsfaktor.» *Historisk tidsskrift* 1998 77: 197-208. 
* Harald Dag Jølle, Bengt Flygel Nilsfors (red) og Rune Sundelin (prosjektleder) *Høyt i nord* utgitt av Tromsø klatreklubb 1997 ISBN 82-994388-0-2

## Referanser
 

## Eksterne lenker